b'\n_START_ARTICLE_\nDu\xc5\xa1an Bobek\n_START_SECTION_\n\xc5\xbdivljenje in delo\n_START_PARAGRAPH_\nPo diplomi na ljubljanski Ekonomski fakulteti je 1972 doktoriral na Ekonomski fakulteti v Beogradu. V letih 1949\xe2\x88\x921962 je bil zaposlen v ban\xc4\x8dni\xc5\xa1tvu, od 1962 pa na Vi\xc5\xa1ji ekonomsko-komercialni \xc5\xa1oli v Mariboru, od 1. julija 1971 do 31. avgusta 1971 dekan ter od 1979 prav tam redni profesor. V pedago\xc5\xa1kem in raziskovalnem delu se je posvetil vpra\xc5\xa1anjem glede organiziranja bank in financ, kar je vsebinsko tudi zaklju\xc4\x8deno v njegovem u\xc4\x8dbeniku Organizacija in poslovanje bank (Maribor, 1966). Raziskovalne in strokovne dose\xc5\xbeke je objavljal v strokovnih in znanstvenih revijah ter zbornikih tako doma kot tudi v tujini.'